Sensorveiledning: Eksamen SOS2900, våren 2019 
Oppgave 1 og 2 teller omtrentlig 50/50 for totale karakteren. 
[bookmark: _GoBack]Begge oppgaver må være besvart for å bestå eksamen. 
Oppgave 1
a) Random forest estimateres med alle variable. Her skal det lages en confusion matrix og vise at man vet hva som er hva. På grunn av tilfeldigheter i algoritmen vil ikke alle ha like tall, men omtrentlig disse tallene: 
1) 2768, 2) 3021, 3) 389, og 4) 248
b) Her legges det til rette for en ganske høy cost-ratio mellom falske positive/negative. Det er begrenset hvor stor effekt tuningen har men cost-ratio på 2 bør kunne oppnås. 
Kommentarer bør si noe slik som at man godtar to falske positive for hver falske negative. Det er viktig at cost-ratioen er tunet riktig vei! 
c) Variable importance plot skal kommenteres. Det kan være noe ulikheter mellom besvarelsene på grunn av hvilken modell som kjøres, men variablene som angis vil trolig være blant de nederste i følgende graf: 
[image: ]
d) Oppgaveteksten mangler et klart spørsmål, bare at det skal lages et partial dependence plot. Det bør likevel være klart at resultatet skal kommenteres. For variabelen Imiss_l_2016 vil høyere verdier medføre redusert sannsynlighet for å stemme Clinton. Høyere verdier er mindre opptatt av miljø som altså henger sammen med mindre støtte til Clinton. Plottet bør se omtrent slik ut: 
[image: ]
Kode for denne besvarelsen bør se omtrent slik ut: 
library(tidyverse)
library(randomForest)
library(caret)

load("./data/voters.RData")

rf1 <- randomForest(Clinton_supp ~ . , data=voters, type="classification")
p <- predict(rf1)
confusionMatrix(p, voters$Clinton_supp)

rf2 <- randomForest(Clinton_supp ~ . , data=voters, 
                    type="classification", 
                    mtry=10, ntree=1000, 
                    sampsize=c(900,400), 
                    importance=TRUE)
p <- predict(rf2)
confusionMatrix(p, voters$Clinton_supp)

varImpPlot(rf2, type=1)
partialPlot(rf2, pred.data=voters, x.var="imiss_l_2016", which.class="Yes")

Oppgave 2
I denne oppgaven er det mange aktuelle temaer som kan benyttes i besvarelsen. Særlig relevante pensumbidrag er Ferguson (2017) om prediksjon av individer og avslutningskapittel om vurderinger av algoritmer, Berk (2017) «A primer on fairness…», Berk, Sorensen & Barnes (2016), og de to artiklene om anvendelser i barnevernet (Thurston H. & S. Miyamoto, 2018, og Schwartz, 2017), men det er mye pensum som kan trekkes inn via generelle perspektiver på algoritmer, automatisering, datakvalitet og personvern osv. Det forventes slikt pensum reflekteres i besvarelsen. 
Besvarelsen bør vise en fornuftig innsikt i betydningen av datakvalitet, og da primært utfallsvariabelen. Hvis utfallsvariabelen er drevet av skjevheter i utgangspunktet (f.eks. politiets prioriteringer), så vil en prediktiv modell kunne forsterke slike skjevheter. Man kan også tenke seg selvforsterkende prosesser over tid som gjør at det blir sosiale skjevheter etter hvert. 
Kandidatene skal foreslå noen tiltak selv og de må bruke fantasien. Hva de foreslår er ikke viktig, men hvordan de drøftes videre er avgjørende. Besvarelsen skal tematisere cost-ratio i form av gevinsten ved å kunne sette i verk gode tiltak tidlig mot kostnaden ved å sette i verk tiltak mot feil personer. Her vil typen tiltak ha mye å si og hvordan det bestemmes at man setter i verk noe. Det kan være grader av automatikk kombinert med skjønn. 
Et eksempel er at tiltak med skadevirkninger for individet (f.eks. repressive tiltak) gir grunn til å tenke at falske positive er alvorlig feil, mens tiltak som er hjelp og støtte er derimot ikke så farlig. Hvordan prediksjonen virker må altså veies opp mot type tiltak som settes i verk. Hvilke tiltak som foreslås er underordet, men at avveiningene av tuning og cost-ratio skal gjøres eksplisitte i forhold til hva man tenker om tiltaket. 
De beste besvarelsene vil trekke frem flere slike momenter og vise at de kjenner sentrale vinklinger fra pensum. Oppgaven er ganske åpen og andre kreative løsningsforslag kan premieres. 
Ordgrensen er 3000 ord, og det er viktigere at teksten er poengtert enn lengden. Besvarelsen bør likevel være skrevet rimelig utførlig. 

